Sommerhusområdet ved Lendrup syd for Løgstør oplever lørdag en større oversvømmelse efter fredagens storm.  

Sommerhusområdet i Lendrup, lidt udenfor Løgstør, er et af de steder der var særdeles hårdt ramt af oversvømmelser efter stormen. Vandstanden var steget så meget, at Limfjorden var gået over sine bredder. Lørdag eftermiddag toppede vandstanden med 180 cm over daglig vande. Vandet var også et problem i Løgstør, hvor Havnevejen var spærret på grund af oversvømmelser lørdag.